CELEX: 32014D0176
Language: et
Date: 2014-03-27 00:00:00
Title: 2014/176/EL: Komisjoni rakendusotsus, 27. märts 2014 , milles käsitletakse liidu rahalist toetust koordineeritud kontrollikava jaoks, mille eesmärk on teha kindlaks pettuste levik teatavate toiduainete turustamisel (teatavaks tehtud numbri C(2014) 1912 all)

29.3.2014   
            
            
               ET
            
            
               Euroopa Liidu Teataja
            
            
               L 95/39
            
         KOMISJONI RAKENDUSOTSUS,
   27. märts 2014,
   milles käsitletakse liidu rahalist toetust koordineeritud kontrollikava jaoks, mille eesmärk on teha kindlaks pettuste levik teatavate toiduainete turustamisel
   (teatavaks tehtud numbri C(2014) 1912 all)
   (2014/176/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artiklit 66,
   ning arvestades järgmist:
   
               (1)
            
            
               Komisjoni soovitusega 2014/180/EL (2) nähakse ette, et liikmesriigid peavad korraldama teise koordineeritud kontrollimisvooru, et teha kindlaks pettuste jätkuv esinemine teatavate toiduainete turustamise puhul.
            
         
               (2)
            
            
               Nimetatud kava sujuva ja kiire rakendamise hõlbustamiseks peaks liit andma rahalist toetust liikmesriikidele, kes teevad komisjoni soovitusega ette nähtud ametlikke kontrolle.
            
         
               (3)
            
            
               Pärast esimest kontrollimisvooru tehtud arvutused näitavad, et veiseliha sisaldavate toiduainetena turustatavates ja/või märgistatud toodetes hobuseliha esinemise kindlakstegemiseks kasutatavate DNA testide hinnanguline maksumus on 120 eurot testi kohta. Kooskõlastatud kontrollikavade puhul on liidu tavapärane kaasrahastamise määr 50 %.
            
         
               (4)
            
            
               Belgias Gembloux's paikneval asutusel Centre Wallon de Recherches agronomiques on praegu Euroopa Liidu referentlabori staatus kõnealuse koordineeritud kontrollikava raames kõige asjakohasemate testide tegemiseks. Komisjon palus eespool nimetatud keskuselt abi koordineeritud kontrollikava raames kasutatava kontrollimeetodi ühtlustamiseks. See on täiendav ülesanne, mis ei kuulu tööprogrammi, mida keskus Euroopa Liidu referentlaborina täidab. Kõnealuse täiendava ülesande maksumus on hinnanguliselt kuni 20 000 eurot ja komisjon peaks sellest hüvitama 100 %.
            
         
               (5)
            
            
               Vastavalt Euroopa Parlamendi ja nõukogu määruse (EL, Euratom) nr 966/2012 (3) (edaspidi „finantsmäärus”) artiklile 84 ning komisjoni delegeeritud määruse (EL) nr 1268/2012 (4) artiklile 94 eelneb ELi eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, keda institutsioon on selleks volitanud. Tuleks kindlaks määrata toetuskõlblikkuse kriteeriumid.
            
         
               (6)
            
            
               Liidu rahalist toetust tuleks anda tingimusel, et testid ja analüüsid on tehtud ning et pädev asutus esitab käesolevas otsuses ettenähtud tähtaja jooksul kogu vajaliku teabe. Haldustõhususe huvides tuleks kõik kulud, millele taotletakse liidu rahalist toetust, esitada eurodes. Tuleks kehtestada muus vääringus kui eurodes väljendatud kulude ümberarvestuskurss,
            
         ON VASTU VÕTNUD KÄESOLEVA OTSUSE:
   Artikkel 1
   Reguleerimisese
   1.   Liit toetab liikmesriikide kulutusi, mis on tehtud soovituses 2014/180/EL (edaspidi „komisjoni soovitus”) nimetatud koordineeritud kontrollikava rakendamiseks, summaga kuni 145 440 eurot.
   2.   Liit annab Belgias Gembloux's paiknevale asutusele Centre Wallon de Recherches kokku kuni 20 000 eurot toetust, et katta kulud, mis on seotud lihas ja lihatoodetes esinevate märgistusel nimetamata loomaliikide kontrollimeetodite kaliibrimise ja kooskõlastamisega.
   3.   Lõigetes 1 ja 2 osutatud kulude rahastamiseks vajalik summa võetakse eelarverealt 17.0403.
   Artikkel 2
   Liikmesriikide toetuskõlblikud kulud
   1.   Artikli 1 lõikes 1 osutatud liidu toetust antakse hüvitisena 50 % ulatuses pädeva asutuse tehtud testide maksumusest, mis on tehtud komisjoni soovituse punktis 1 nimetatud kontrollikava rakendamiseks.
   2.   Liidu toetus ei ole suurem kui:
   
               a)
            
            
               keskmiselt 60 eurot testi kohta;
            
         
               b)
            
            
               I lisas nimetatud summa.
            
         3.   Ainult II lisas nimetatud kulud on toetuskõlblikud.
   Artikkel 3
   Belgias Gembloux's paikneva asutuse Centre Wallon de Recherches agronomiques toetuskõlblikud kulud
   1.   Artikli 1 lõikes 2 osutatud liidu toetust antakse hüvitisena, mis katab komisjoni soovituses osutatud koordineeritud kontrollikava kontrollimeetodi kaliibrimise ja kooskõlastamisega seotud ülesannetest tulenevatest kuludest 100 %.
   2.   Toetuskõlblikud on järgmised kulud:
   
               a)
            
            
               laboris täielikult või osaliselt ülesannete täitmiseks palgatud töötajad; kulud on piiratud personali tegeliku töötasuga koos sotsiaalkindlustusmaksude ja muude seadusega määratud maksudega, mis arvatakse töötasu hulka;
            
         
               b)
            
            
               standardproovide ettevalmistamiseks kasutatavad tarvikud;
            
         
               c)
            
            
               transpordikulud;
            
         
               d)
            
            
               üldkulud mahus 7 % punktides a, b ja c nimetatud kulude summast.
            
         3.   Kulude aruanne esitatakse 31. augustiks 2014 käesoleva otsuse IV lisas esitatud vormi abil.
   Artikkel 4
   Toetuskõlblikkuse eeskirjad
   1.   Artikli 1 lõikes 1 osutatud liidu rahalist toetust antakse järgmistel tingimustel:
   
               a)
            
            
               testid on tehtud komisjoni soovituse tingimuste kohaselt;
            
         
               b)
            
            
               liikmesriigid on komisjonile esitanud komisjoni soovituses osutatud aruande samas soovituses ettenähtud tähtaja jooksul;
            
         
               c)
            
            
               liikmesriik on 31. augustiks 2014 esitanud komisjonile elektroonilisel teel käesoleva otsuse III lisas sätestatud vormis finantsaruande.
            
         2.   Komisjon võib vähendada artiklis 1 nimetatud toetuse summat, kui lõikes 1 nimetatud tingimusi ei ole täidetud, võttes arvesse tingimustest kõrvalekaldumise laadi ja raskust ning võimalikku liidule põhjustatud finantskahju.
   3.   Komisjoni taotlusel esitavad liikmesriigid dokumendid, mis tõendavad neid kulusid, mille hüvitamist taotletakse artikli 2 kohaselt.
   Artikkel 5
   Vääring ja vahetuskurss
   1.   Liidu rahalise toetuse saamiseks esitab liikmesriik kulud eurodes ning need ei sisalda käibemaksu ega muid makse.
   2.   Juhul kui liikmesriigi kulud on tehtud muus vääringus kui eurodes, arvestab asjaomane liikmesriik summa ümber eurodesse, kasutades ümberarvestuskursina kõige viimast kurssi, mille Euroopa Keskpank on avaldanud enne selle kuu esimest päeva, mil asjaomane liikmesriik esitab oma taotluse.
   Artikkel 6
   Käesolev otsus kujutab endast rahastamisotsust finantsmääruse artikli 84 tähenduses.
   Artikkel 7
   Käesolevat otsust kohaldatakse alates komisjoni soovituse avaldamise kuupäevast.
   Artikkel 8
   Käesolev otsus on adresseeritud liikmesriikidele.
   
      Brüssel, 27. märts 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 165, 30.4.2004, lk 1.
   
      (2)  Komisjoni soovitus 2014/180/EL, 27. märts 2014, teise koordineeritud kontrollikava kohta, mille eesmärk on teha kindlaks pettuste levik teatavate toiduainete turustamisel (vt käesoleva Euroopa Liidu Teataja lk 64).
   
      (3)  Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).
   
      (4)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      I LISA
      
         ARTIKLI 2 LÕIKE 2 PUNKTIS B OSUTATUD MAKSIMAALNE ELI TOETUSE SUMMA
      
      
                  Liikmesriik
               
               
                  Soovituslik proovide arv
               
               
                  Ekstrapoleeritud proovide arv teises voorus (5 %)
               
               
                  Maksimaalne ELi toetus testi kohta
               
               
                  Maksimaalne ELi toetus liikmesriigi kohta
               
               
                  ELi toetus kokku
               
            
                  Prantsusmaa, Saksamaa, Itaalia, Ühendkuningriik, Hispaania, Poola
               
               
                  150
               
               
                  8
               
               
                  60
               
               
                  9 480
               
               
                  56 880
               
            
                  Rumeenia, Madalmaad, Belgia, Kreeka, Portugal, Tšehhi Vabariik, Ungari, Rootsi, Austria, Bulgaaria
               
               
                  100
               
               
                  5
               
               
                  60
               
               
                  6 300
               
               
                  63 000
               
            
                  Leedu, Slovakkia, Taani, Iirimaa, Soome, Läti, Horvaatia
               
               
                  50
               
               
                  3
               
               
                  60
               
               
                  3 180
               
               
                  22 260
               
            
                  Sloveenia, Eesti, Küpros, Luksemburg, Malta
               
               
                  10
               
               
                  1
               
               
                  60
               
               
                  660
               
               
                  3 300
               
            
                  KOKKU
               
               
                   
               
               
                   
               
               
                   
               
               
                   
               
               
                  145 440
               
            
   
      II LISA
      
         ARTIKLI 2 LÕIKES 3 NIMETATUD TOETUSKÕLBLIKUD KULUD
      
      Käesolevas rakendusotsuses nimetatud testide tegemisega seotud toetuskõlblikud kulud, millele antakse liidu rahalist toetust, piirduvad liikmesriikide tehtud järgmiste kuludega:
      
                  a)
               
               
                  testikomplektide, reaktiivide ning kõigi identifitseeritavate ja just testide tegemiseks kasutatud tarvikute ostmine;
               
            
                  b)
               
               
                  laboris täielikult või osaliselt uuringute tegemiseks palgatud töötajad, nende tööalasest staatusest olenemata; kulud on piiratud personali tegeliku töötasuga koos sotsiaalkindlustusmaksude ja muude seadusega määratud maksudega, mis arvatakse töötasu hulka; ning
               
            
                  c)
               
               
                  üldkulud mahus 7 % punktides a ja b osutatud kulude summast, välja arvatud juhul, kui liikmesriik kasutab kommertslaborit.
               
            
   
      III LISA
      
         Artikli 4 lõike 1 punktis c nimetatud finantsaruanne
      
      
                  
                     DNA
                  
               
            
                  Personal
               
               
                  Tunnid
               
               
                  Kulu tunnis
               
               
                  Personalikulud
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                  Tööjõukulude vahesumma
               
               
                  (5)
               
            
                  Testikomplektid, reaktiivid, tarvikud
               
               
                  Kogus
               
               
                  Ühiku maksumus
               
               
                  Kulud kokku
               
            
                  (6)
               
               
                  (7)
               
               
                  (8)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Tarvikute vahesumma
               
               
                  (10)
               
            
                  KOKKU
               
               
                  
                     
               
            
                  Kokku koos üldkuludega
               
               
                  (11) × (1,07)
               
            
         
      
         Artikli 4 lõike 1 punktis c osutatud alternatiivne finantsaruanne, mis esitatakse kommertslabori kasutamise puhul
      
      
                  Kommertslabori nimi
               
               
                   
               
            
                  Laborisse saadetud proovide arv
               
               
                   
               
            
                  Kommertslabori arve kogusumma
               
               
                   
               
            
                   
               
               
                   
               
            
                   
               
               
                   
               
            
   
      IV LISA
      
         ARTIKLI 3 LÕIKES 3 OSUTATUD FINANTSARUANNE
      
      
                  PERSONAL
               
            
                  Kategooria
               
               
                  Tunnid
               
               
                  Kulu tunnis
               
               
                  Personalikulud
               
            
                  (1)
               
               
                  (2)
               
               
                  (3)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Tarvikud
               
            
                  Kategooria
               
               
                  Kogus
               
               
                  Kulu ühiku kohta
               
               
                  Kulu tarvikutele
               
            
                  (5)
               
               
                  (6)
               
               
                  (7)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                  Transpordikulud
               
            
                  Täpsustada
               
               
                  Kogus
               
               
                  Kulu ühiku kohta
               
               
                  Saatmise kulu
               
            
                  (9)
               
               
                  (10)
               
               
                  (11)
               
               
                  
                     
               
            
                   
               
               
                   
               
               
                   
               
               
                   
               
            
                   
               
               
                   
               
               
                  KOKKU
               
               
                  
                     
               
            
                   
               
               
                   
               
               
                  KOKKU + üldkulud